SET สัปดาห์หน้าไซด์เวย์อัพ จับตาประชุม OPEC
Technical Weekly : by Capital Nomura Securities (Thailand) 
25 ก.ย. 2559

Technical Weekly : by Capital Nomura Securities (Thailand)   
บล.โนมูระ พัฒนสิน ระบุในบทวิเคราะห์ว่า สัปดาห์หน้าคาดตลาด Sideway-Up จากแรงหนุนสภาพคล่องส่วนเกินที่ยังคงไหลเข้าตลาดหุ้นในเอเซียจากภาพรวมเศรษฐกิจและนโยบายการเงินที่ีมีเสถียรภาพมากกว่าโดยจิตวิทยาบวกของการลงทุนยังคงติดตาม Momentum ของ Fund Flow ว่าจะยังคงไหลเข้าต่อเนื่องหรือไม่โดยเฉพาะหลังพ้นความกังวลเรื่อง FED ขึ้นดอกเบี้ยในระยะสั้น
ท้งนี้สัปดาห์ที่ผ่านมาคงเห็นสัญญาณบวกโดยต่างชาติซื้อสุทธิหุ้นไทย 4 วันทำการ 20ล้านเหรียญสหรัฐฯเป็นการซื้อสุทธิถึง 19 สัปดาห์ติดต่อกันสวนทางกับกลุ่ม TIPs ที่เริ่มเห็นสัญญาณขายในตลาดฟิลิปปินส์-34 ล้านเหรียญฯ(ปัญหาภายในของความสัมพันธ์ผู้นำกับผู้นำโลกกดดัน) และอินโดนีเซีย -16.5 ล้านเหรียญฯบ่งชี้ว่าทิศทางเศรษฐกิจภายในของไทยและความมั่นคงคงทางการเมืองที่เพิ่มมากขึ้นเป็นตัวฟื้นความเชื่มั่นจากนักลงทุนต่างชาติได้
โดยหากคำนวณเม็ดเงินไหลเข้าสุทธิของซื้อขายตั้งแต่วันที่ 15 ก.พ. จนถึงปัจจุบัน 1.94 แสนล้านบาท จะพบว่าต้นทุนของต่างชาติเมื่อเทียบกับ SET อยู่ที่ีระดับ 1457 จุด ซึ่งมี Return เพียง +2.4% อาจไม่ได้เป็นจุดที่น่าสนใจที่จะขายทำกำไรออกมา
ประกอบกับปลายสัปดาห์วันที่ 27 ก.ย.นี้ มีการประชุมอย่างไม่เป็นทางการของ OPEC ที่ Algeria น่าจะหนุนราคาน้ำมันดิบฟื้นตัวทำให้หุ้นกลุ่ม ENERGY นำตลาดขึ้นอีกครังในกรอบแนวต้าน 1507/1520 จุด และแนวรับ 1485/1480 จุด
 
คลิกเพื่อดูรายละเอียด…